ApstiprinātS  
Daugavpils pilsētas domes iepirkuma komisijas  
2018.gada 1.augusta sēdē, prot.Nr.2

**Iepirkums Publisko iepirkumu likuma 9.panta noteiktajā kārtībā**

**“Pacēlāju platformu ierīkošana “Sociālā dienesta” klientiem ar kustību traucējumiem”**

**Atbilde uz pretendenta jautājumiem Nr.1**

Daugavpils pilsētas domes Iepirkuma komisija (turpmāk – Iepirkuma komisija) 2018.gada 1.augusta sēdē (prot. Nr.2) ir izskatījusi pretendenta 30.jūlijā pa e-pastu uzdotos jautājumus saistībā ar iepirkuma “Pacēlāju platformu ierīkošana “Sociālā dienesta” klientiem ar kustību traucējumiem”, identifikācijas Nr. DPD 2018/75 1.daļas “Diagonālā (slīpā) kāpņu pacēlāja – platformas ierīkošana” tehnisko specifikāciju un sniedz šādas atbildes:

**1.jautājums:** Kā tiks vērtēti pacēlāji, kuru konstrukcija atbilst drošības standartam EN81-40, bet atšķiras no tehniskajos noteikumos prasītā? Drošības prasību ievērošana konstrukcijā, nenovēršami atspoguļojas cenā un neļauj konkurēt ar nerūpneciski ražotiem vienkāršotiem mehānismiem, kuri neatbilst drošības prasībām?

***Atbilde uz 1.jautājumu:*** Pacēlāji tiks vērtēti, pamatojoties uz iepirkuma nolikuma 53.punktu – piedāvājuma izvēles kritērijs ir normatīvo aktu un nolikuma prasībām atbilstoši saimnieciski visizdevīgākais piedāvājums katrā daļā. Par saimnieciski visizdevīgāko piedāvājumu daļā tiek atzīts piedāvājums ar viszemāko cenu. ES standarta EN 81-40  ievērošana ir rekomendējama, gadījumā, ja pacēlājs tiek izmantots publiskai lietošanai. Iepirkuma tehniskajā specifikācijā aprakstītie pacēlāji nav paredzēti publiskai lietošanai, bet gan individuālai lietošanai. Izmantojot pacēlājus privāti, standarta ievērošana ir katra individuāla izvēle. Standartam EN 81-40 nav piešķirts obligāta standarta statuss.

**2.jautājums**: Vai tehniskā specifikācija paredz pacēlāju nolaižamās/paceļamās drošības barjeras? Ja paredz, miera stāvoklī barjeras nolaistas uz leju vai paliek paceltas?

***Atbilde uz 2.jautājumu:*** Tehniskā specifikācija neparedz pacēlāju nolaižamās/paceļamās drošības barjeras, kas saskaņā ar ES standartu EN 81-40 arī ir tikai rekomendējama prasība.

Iepirkuma komisijas priekšsēdētājs A.Streiķis